Аляксею Кузаўку 28 гадоў, стамескі і рубанкі ён трымае ў руках з 16. Атрымаў дыплом Брэсцкага дзяржаўнага прафесійнага ліцэя будаўнікоў. Потым паступіў у індустрыяльна-педагагічны каледж у Мінску. Доўга працаваў на мэблевай фабрыцы. Потым адкрыў ІП — цяпер ён рамеснік. Выконвае дызайнерскія адзінкавыя заказы. Увесь мінулы тыдзень, напрыклад, рабiў з дошак фантастычную параметрычную лавачку. Арт-аб'ект з вытанчанымі выгібамі плануюць усталяваць на набярэжнай Францыска Скарыны, на беразе Мухаўца. Месяц таму Аляксей працаваў над стэлажом для буккросінгу. I 22 ліпеня паліцы-кубікі ўсталявалі ў брэсцкім двары на бульвары Шаўчэнкі.